Maturinus Corderius
Maturinus Corderius (Francogallice Mathurin Cordier) (1479 - 8 Septembris 1564) magister linguae Latinae Francogallus; natus in Normannia, in arte docendi mirum in modum excelluit. Ipse Lutetiae Parisiorum, ubi etiam Ioannem Calvinum docuit, munere magistri functus Genavam migravit, ubi anno 1564 e vita discessit. Libros nonnullos pueris docendis scripsit, quorum praeclari sunt illi quattuor Colloquiorum scholasticorum; his enim longe lateque divulgatis magistri multos per annos usi sunt. Quoque scripsit: Principia Latine loquendi scribendique, sive selecta quaedam ex Epistolis Ciceronis De Corrupti Sermonis apud Gallos Emendatione et Latine loquendi Ratione De Corrupti Sermonis Emendatione Libellus De syllabarum quantitate Conciones sacrae viginti rex Galliae Catonis disticha de moribus (cum versionibus Latinis et Francicis) Remontrances et exhortations au roi et aux grands de son royaume